b"\n_START_ARTICLE_\nNSB Arkitektkontor\n_START_PARAGRAPH_\nNSB\xc2\xa0Arkitektkontor (senere kendt som NSB Eiendom Arkitektkontoret) var et norsk arkitektkontor,\xc2\xa0der fungerede fra 1913 til 2000. Kontoret l\xc3\xa5 under NSB og var mere eller mindre alene ansvarlig for udformningen af b\xc3\xa5de stationsbygninger og andre bygninger forbundet med jernbanedriften. Arkitektkontoret blev oprettet for at f\xc3\xa5 lavere omkostninger, efter at statsbanenes bygninger\xc2\xa0siden midten af 1850'erne var blevet\xc2\xa0tegnet af private arkitekter._NEWLINE_Kontoret gjorde sig is\xc3\xa6r bem\xc3\xa6rket ved ombygningen af stationer p\xc3\xa5 Drammenbanen under\xc2\xa0udbygningen til dobbeltspor og\xc2\xa0opf\xc3\xb8relse af stationer\xc2\xa0p\xc3\xa5 S\xc3\xb8rlandsbanen, Raumabanen og Nordlandsbanen. NSB\xc2\xa0Arkitektkontor stod ogs\xc3\xa5 for stationsbygninger og\xc2\xa0flere enkeltbygninger p\xc3\xa5 andre mindre baner. Efter anden verdenskrig\xc2\xa0blev\xc2\xa0udbygningen af jernbanenettet\xc2\xa0i Norge nedtrappet, og derefter fokuserede kontoret p\xc3\xa5 opf\xc3\xb8relse af servicebygninger samt modernisering af \xc3\xa6ldre stationsbygninger._NEWLINE_NSB Arkitektkontor fulgte mere eller mindre\xc2\xa0tiden stiludvikling med sine\xc2\xa0bygninger, dog med visse \xc3\xb8konomiske begr\xc3\xa6nsninger der f\xc3\xb8rte til sparsommelig\xc2\xa0detaljer. Eksempler p\xc3\xa5 dette er\xc2\xa0nybarok omkring f\xc3\xb8rste verdenskrig, nyklassicisme fra 1920'erne og funkis indtil efter anden verdenskrig. Arne Henriksen var\xc2\xa0i \xc3\xb8vrigt\xc2\xa0overarkitekt i perioden 1975 til 1989,\xc2\xa0hvor arkitektkontoret leverede en r\xc3\xa6kke innovative og moderne bygninger. Et eksempel p\xc3\xa5 dette er den Holmlia Station,\xc2\xa0der blev tildelt Houens fonden diplom i 1988. Efter omstruktureringen,og opdelingen af NSB i slutningen af 1990'erne blev NSB arkitektfirma nedlagt\xc2\xa0og videref\xc3\xb8rt i det uafh\xc3\xa6ngige arkitektfirma Linje arkitekter,\xc2\xa0der i 2012 fusionerede med CFK arkitekter til Linje Arkitektur"